**ՀԱՄԱՅՆՔԻ ՂԵԿԱՎԱՐ ԱՐՄԵՆ ՀԱԿՈԲՋԱՆՅԱՆԻ ՈՒՂԵՐՁԸ ՄԱՅԻՍԻ 9-Ի ԿԱՊԱԿՑՈՒԹՅԱՄԲ**

Սիրելի’ հայրենակիցներ

Այսօր Հայրենական Մեծ պատերազմում տարած հաղթանակի, Արցախի Պաշտպանության բանակի ստեղծման և Շուշիի ազատագրման օրն է: Անկախ հակասական տրամադրություններից, այնուամենայնիվ, ուզում եմ շնորհավորել բոլորիս, քանի որ տարիներ շարունակ օրն ասոցացվել է հաղթանակների հետ և տոնվել բարձր տրամադությամբ։ Մաղթում եմ, որ ժամանակի ընթացքում հայ ազգի հաղթանակները միայն ու միայն ավելանան, շատանան, բազմապատկվեն և վերականգնեն երբեմնի տրամադրությունը։

Առանձնահատուկ ուզում եմ շնորհավորել Սիսիան համայնքի Լոր բնակավայրի բնակիչ, Հայրենական Մեծ պատերազմի ականատես և մասնակից, վետերան 98-ամյա Հակոբ Լևոնի Վարդանյանին՝ մաղթելով երկար տարիների խաղաղ կյանք և առողջություն։